
Sjajinsk 


It Sjajinsk (Ingelsk: Cheyenne, litspr.: [Jej£:n]; Sjajinsk: 
Tsehesenestsestotse, litspr.: [tsihisinistsistotsi], gauris 
ferbastere ta Tsisinstsistots) is de lanseigen taal fan 'e Sjajinnen , 
in Yndiaansk folk fan 'e Grutte Flakten fan Noard-Amearika . It 
wurdt noch spmtsen yn 'e Amerikaanske steaten Montana en 
Oklahoma , mar it hat nearne in offisjele status, noch genietet it 
erkenning. Hoewol't it mei it Sjajinsk sunt de ein fan 'e 
njoggentjinde iuw slim yn it neigean rekke is, is it mei in 
sprekkersoantal fan tusken de 2.500 en 3.000 dochs noch ien fan 
'e gruttere Yndiaanske talen fan 'e Feriene Steaten . 

taalbesibskip 
• Algysk 
• Algonkwynsk 
• Flakte-Agonkwynsk 
• Sjajinsk 
• Sjajinsk 

Noardlik Sjajinsk, Sudlik 
Sjajinsk, (?) Sutajo t 

taalkoades 


ISO 639-2 chy 

ISO 639-3 chy 


Taalbesibskip en dialekten 


It Sjajinsk heart ta de Algonkwynske talen, krekt as bygelyks it Odjibwe (Ojibwe), Ottawa, Kry (Cree), 
Potawatomy (Potawatomi), Swartfuotsk (Blackfoot), Sjany (Shawnee) en Delawer (Delaware). Mei it 
Swaitfuotsk , it Arapaho , it Gro Want (Gros Ventre) en in stikmannich talen dy't no litstoam binne, foarmet it 
de Flakte-Algonkwynske taalkloft . De neiste sibbe fan it Sjajinsk wie it Sutajo (Sutaio), dat mooglik inkeld 
in ofwikend dialekt wie, en dat om 1850 hinne litstoam is. It Sjajinsk fan hjoed de dei kin opdield wurde yn 
twa dialekten, it Noardlik Sjajinsk en it Sudlik Sjajinsk , fan resp. de Noardlike Sjajinnen en de Sudlike 
Sjajinnen . Lykwols binne dy beide taalfoarmen sunder folle muoite underling fersteanber. It Noardlik 
Sjajinsk wurdt sprutsen yn Montana, en it Sudlik Sjajinsk yn Oklahoma. 

Tal en fersprieding fan sprekkers 


Wat it tal Sjajinsktaligen oanbelanget, telde de taalkundewebside Ethnoloque yn 2007 2.100 sprekkers. Mar 
derby liket inkeld nei de befolking fan 'e reservaten sjoen te wezen, wylst grif ek in persintaazje fan 'e 
Sjajinnen dy't derbuten tahalde de taal noch machtich weze sil. De federaal erkende Noardlike Sjajinne 
Stamme hat likernoch 10.000 leden, fan wa't goed 4.900 permanint yn it Noardlike Sjajinne 
Yndianereservaat fan Montana wenje. Fan 'e Noardlike Sjajinnen yn it reservaat sprekke noch likernoch 
1.200 de eigen taal. Hoefolle Noardlike Sjajinnen buten it reservaat oft it Sjajinsk noch sprekke, der binne 
gjin sifers oer bekend, mar as dat deselde ferhalding hat as binnen it reservaat, soene it der tusken de 1.200 
en de 1.300 weze moatte. Realistysk sjoen sille it der lykwols minder weze, mei't it almeast de jongerein is 
dy't fuorttsjocht en de alderein dy't efterbliuwt, wylst under de alderein de measte Sjajinsksprekkers te finen 





































binne. Fan 'e 8.000 Siidlike Sjajinnen yn Oklahoma sprekke likernoch 800 noch Sjajinsk. Dermei soe men 
op in totaal sprekkeroantal fan tusken de 2.500 en 3.000 litkomme. Hoewol't soks in sprekkerspersintaazje 
fan 24,5% foar de Noardlike Sjajinnen (allinnich de reservaatsbefolking) en 10% foar de Siidlike Sjajinnen 
opsmyt, is it Sjajinsk dermei dochs noch ien fan 'e gruttere Yndiaanske talen yn 'e Feriene Steaten. 

Fonology 


It Sjajinsk wurdt skreaun mei in Latynsk alfabet dat lit mar 14 letters bestiet: a, e, h, k, m, n, o, p, s, s, t, v, x 
en ’. 

Der binne mar trije luden: a ([a] as yn "ham"), e (dy't lykwols litsprutsen wurdt as [i], lykas yn "fisk") en o 
([o] as yn "bok"). Fan 'e byluden wurdt de "s" litsprutsen as [J] ("sj" yn "sjerp"), de "x" as de [x] ("ch" yn 
"berch") en de apostrof (’) as in glottisslach ([?], de klank tusken de beide gelikense luden yn "Aaron" of 
"kooperaasje"). As de "h" tusken en "e" en in "t" yn stiet, wurdt er litsprutsen as [s], en as er tusken in "e" en 
in "k" yn stiet, wurdt er litsprutsen as in [Jj. De diakrityske tekens op 'e luden jouwe de toan oan, want krekt 
as it Sineesk is it Sjajinsk in tonale taal , werby't ferskillende toanen in wurd ferskillende betsjuttings jouwe. 
It Sjajinsk hat fiif underskate toanen: heech (oanjun mei in skerpteken : "e"); leech (oanjun troch de 
ofwezigens fan in diakrityske teken: "e"); middelheech (oanjun mei in makron: "e"), leech hingjend (oanjun 
mei in karon: "6"); en opgeand (oanjun mei in breedteken : "a"). Krekt as alle Algonkwynske talen hat it 
Sjajinsk in ag glutinearjende morfology , wat betsjut dat it bykommende begripen in soad as foar-, tusken- en 
efterheaksels yntegrearret yn it haadbegryp. 


Keppelings om utens 

■ (in) Beskriuwing fan it Sjajinsk op Ethnologue (http://www.ethnologue.com/language/chy) 


Boarnen, noaten en/as referinsjes: 

Foar boarnen en oare literatuer, sjoch under: Notes en References, op dizze side (https://en.wik 
ipedia.org/wiki/Cheyenne_language). 


Ofbyiden dy't by dit underwerp hearre, binne te finen yn de kategory Cheyenne language (https://common 
s.wikimedia.org/wiki/Category:Cheyenne_language?uselang=fy) fan Wikimedia Commons . 



Dizze taal hat syn eigen Wikipedy. Sjoch de Sjajinske ferzje . 


Untfongen fan " https://fy.wikipedia.Org/w/index.php?title=Sjajinsk(&oldid=975976 " 


Dizze side is it lest bewurke op 7 okt 2019 om 00.08. 

De tekst is beskikber under de lisinsje Creative Commons Nammefermelding-Lyk diele ; der kinne oanfoljende 
betingsten fan tapassing weze. Sjoch de Gebruksbetingsten foar mear ynformaasje. 



























